Maria Curie-Skłodowska

Maria Salomea Skłodowska-Curie (Warsjau, 7 novimber 1867 – by Sallanches, 4 july 1934) wie in Poalsk-Frânsk natuer- en skiekundige. Hja wie in pionier op it gebiet fan elektromagnetyske strieling.

Se ferhuze nei Parys om skiekunde en natuerkunde te studearjen oan de Sorbonne-universiteit. Oan dy universiteit waard se dêrnei de earste froulike dosint. Oan de Sorbonne mette se in oare dosint, Pierre Curie, dêr't se mei boaske. 

Har wichtichste wurk hat it ûndersykjen west fan de ionisearjende strieling en it ûntdekken of syntetisearjen fan de (radio-aktive) eleminten polonium en radium. Yn 1903 krige se, tagelyk mei har man, de Nobelpriis foar de Natuerkunde.

Marie Curie ferstoar oan leukemy, wat nei alle gedachten kaam is troch't hja yn har wurk oan in enoarme doasis radio-aktive strieling bleatsteld west hat.

 Neitins fan Marie Curie 
Marie Curie wie yn 1995 de earste frou dy't út reden fan eigen ferstjinste byset waard yn it Panthéon, Parys.

Yn in perioade fan hyperynflaasje stie it byltnis fan Madame Curie op de Poalske bankbiljetten fan 20.000 złoty.

It elemint Curium en in ienheid foar radio-aktive strieling, de Curie, binne ferneamd nei Marie en Pierre Curie.

Kategory:Poalsk skiekundige
Kategory:Poalsk natuerkundige
Kategory:Frânsk skiekundige
Kategory:Frânsk natuerkundige
Kategory:Winner fan de Nobelpriis foar de Natuerkunde
Kategory:Frânsk persoan fan Poalsk komôf
Kategory:Slachtoffer fan radio-aktive strieling
Kategory:Persoan berne yn 1867
Kategory:Persoan stoarn yn 1934